text: গলাচিপায় জমিজমা নিয়ে সংঘর্ষ আহত ১০
  Saturday, 24th August , 2019, 07:27 pm,BDST
  গোফরান পলাশ, লাস্টনিউজবিডি, ২৪ আগস্ট, পটুয়াখালী প্রতিনিধি: পটুয়াখালীর গলাচিপায় জমিজমা নিয়ে বিরোধের জেরে সৃষ্ট সংঘর্ষে দুই নারীসহ ১০জন আহত হয়েছে। শনিবার সকালে উপজেলার চর কপালবেড়া গ্রামে এ ঘটনা ঘটে। গুরুতর আহত চার জনকে উপজেলা স্বাস্থ্য কমপ্লেক্সে ভর্তি করা হয়েছে।
  স্থানীয় সূত্রে জানা যায়, উপজেলার চর কাজল ইউনিয়নের চর কপাল বেড়া গ্রামের কৃষক মোসলেম উদ্দিন মুন্সির সাথে একই গ্রামের আজিজুল হক মুন্সির সাথে ২.২৫ একর জমির সীমানা নির্ধারণ নিয়ে দীর্ঘদিন যাবত বিরোধ চলছিল। শনিবার সকালে আজিজুল হকের নেতৃত্বে ১৫/২০ জন লাঠিয়াল দেশীয় অস্ত্র নিয়ে হামলা করে বাড়িতে লাগানো ৩০/৩৫ টি বিভিন্ন জাতের গাছ কেটে ফেলে। এসময় গাছ কাটতে বাঁধা দিলে লাঠিয়ালরা মোসলেম উদ্দিন মুন্সি (৫৫), রিয়াজ উদ্দিন মুন্সি (১৫), মমতাজ বেগম (৫০), শাহিনা বেগম (২৪) সহ ১০জনকে পিটিয়ে আহত করে।
  আরও পড়ুন: ব্র্যাক ব্যাংকে আকর্ষণীয় বেতনে চাকরির সুযোগ
  গলাচিপা থানা ভারপ্রাপ্ত কর্মকর্তা আখতার মোর্শেদ জানান, এ ঘটনায় এখনো কোন লিখিত অভিযোগ পাইনি। অভিযোগ পেলে তদন্ত করে আইনানুগ ব্যবস্থা নেয়া হবে।